**Ministru kabineta noteikumu projekta** **„Grozījumi Ministru kabineta 2015.gada 7.jūlija noteikumos Nr.385 „Darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2015.gada 7.jūlija noteikumos Nr.385 „Darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014. - 2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 7.jūlija noteikumos Nr.385 „Darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”” (turpmāk – noteikumi Nr.385) ir noteikta kārtība, kādā īstenojams 8.3.3.specifiskā atbalsta mērķis „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – 8.3.3.SAM). 8.3.3.SAM ieviešanu nodrošina Jaunatnes starptautisko programmu aģentūra (turpmāk – Aģentūra), kas īsteno projektu “PROTI un DARI!” un saskaņā ar noteikumu Nr.385 12.punktu ir finansējuma saņēmējs.  Lai nodrošinātu 8.3.3.SAM sekmīgu ieviešanu un veicinātu Eiropas Savienības struktūrfondu finansējuma apguvi, noteikumos Nr.385 ir nepieciešams veikt šādus grozījumus:   1. noteikumu Nr.385 2.5.apakšpunktā termins “mērķa grupas jaunieša karte” tiek aizstāts ar terminu “mērķa grupas jaunieša personas lieta”. Projekta ieviešanas gaitā konstatēts, ka mērķa grupas jaunieša karti (vairāku saturisku veidlapu kopums) ir nepieciešams aizstāt ar mērķa grupas jaunieša personas lietu, kas ir dokumentu kopums, kurā ietverta mērķa grupas jaunieša profilēšanas laikā iegūtā informācija, individuālā pasākumu programma un cita projekta dokumentācija, kas saistīta ar konkrētā mērķa grupas jaunieša dalību projektā. Turklāt jēdziens “mērķa grupas jaunieša personas lieta” tiek izmantots pašvaldībās, sociālajos dienestos, citās iestādēs un tas atvieglos projektā iesaistīto institūciju izpratni par minēto dokumentu kopumu, saturu un būtību.   “Mērķa grupas jaunieša personas lieta” ir plašāks dokumentu kopums kā “mērķa grupas jaunieša karte”. Līdzšinējā “mērķa grupas jaunieša karte” (konkrētu veidlapu kopums) turpmāk būs “mērķa grupas jaunieša personas lietas” sastāvdaļa.  Jaunieša personas lietas kārtošana un jaunieša profilēšana arī turpmāk tiks veikta saskaņā ar vadlīnijām “Metodoloģiskās vadlīnijas darbam ar mērķa grupas jauniešiem projektā “PROTI un DARI!””.  Vārdu salikums “cita projekta dokumentācija” nozīmē visus papildus dokumentus, kas nav minēti vadlīniju un sadarbības līguma pielikumos kā konkrētas veidlapas, bet ir nepieciešami, lai varētu pārliecināties par veidlapās iekļautās informācijas pamatotību;   1. noteikumu Nr.385 2.6.apakšpunktā tiek veikti grozījumi balstoties uz vadlīnijām “Metodoloģiskās vadlīnijas darbam ar mērķa grupas jauniešiem projektā “PROTI un DARI!””, t.i., no minētā apakšpunkta izslēdzot nosacījumu par nepieciešamību veikt padziļinātu jauniešu sociālpsiholoģisko un ekonomisko problēmu izpēti.   Veicot padziļinātu jauniešu sociālpsiholoģisko un ekonomisko problēmu izpēti jau sākotnējā posmā katram no iesaistītajiem jauniešiem tiek paildzināts priekšizpētes laiks, kā arī visos gadījumos to nav nepieciešams veikt, it īpaši mērķa grupas jauniešiem, kuriem atbalsts ir nepieciešams objektīvu iemeslu dēļ.  Projekta ieviešanas gaitā konstatēts, ka intensīva sociālpsiholoģisko un ekonomisko problēmu izpēte (apzinoties šo jauniešu mērķa grupas specifiku) jau sākotnējā posmā, bieži noved pie rezultāta, ka jaunieši atsakās no dalības projektā.  Minētā izpēte tiks īstenota atbalsta sniegšanas procesā, iesaistoties starpprofesionāļu komandai un attiecīgi nepieciešamības gadījumā koriģējot atbalsta pasākumus saskaņā ar aktualizēto informāciju par jaunieti;   1. veicot grozījumus noteikumu Nr.385 17.2.apakšpunktā, tiks noteikts, ka pašvaldības domei vai pašvaldību apvienībai lēmums par piedalīšanos projektā ir jāiesniedz finansējuma saņēmējam; 2. no noteikumiem Nr. 385 tiek izslēgts 17.3.apakšpunkts, jo nosacījums par pašvaldību informēšanu par lēmuma par dalību projektā iesniegšanas termiņu šobrīd ir zaudējis aktualitāti:   4.1) pašlaik lielākā daļa pašvaldību ir pieņēmušas lēmumus par dalību projektā un 75 pašvaldības jau ir noslēgušas sadarbības līgumus;  4.2) projektā neiesaistītās pašvaldības vai pašvaldību apvienības var iesaistīties projekta īstenošanā, attiecīgi iesniedzot Aģentūrai lēmumu par dalību projektā.  17.3. apakšpunkta izslēgšana mazinās administratīvo slogu un dos iespēju finansējuma saņēmējam uzreiz slēgt sadarbības līgumu ar pašvaldībām vai pašvaldības apvienībām, kas izteikušas vēlmi piedalīties projektā un iesniegušas lēmumu noteikumu Nr.385 17.2.apakšpunktā minētajā kārtībā;   1. ar grozījumiem noteikumu Nr.385 23.1.2.2. un 23.1.3.1.apakšpunktā tiks izslēgta prasība aprakstīt mērķa grupas jaunieša profilēšanas rezultātus jaunieša kartē. Turpmāk līdzšinējā “mērķa grupas jaunieša karte” būs “mērķa grupas jaunieša personas lietas”, kurā tiks iekļauta visa informācija par mērķa grupas jaunieti, sastāvdaļa.   Minētie grozījumi samazinās administratīvo slogu finansējuma saņēmējam un projekta sadarbības partneriem, jo būtiski tiks samazināts veidlapu skaits, kas aizpildāms par katru mērķa grupas jaunieti. Tas atvieglos programmu vadītāju un mentoru darbu, sniedzot iespēju vairāk laika veltīt jaunietim;   1. ar grozījumiem noteikumu Nr.385 29.punktā tiks paredzēts pienākums projekta sadarbības partneriem iesniegt Aģentūrā 29.1., 29.2. un 29.3.apakšpunktos minēto dokumentu kopijas. Noteikumu projekts neizmainīs noteikto dokumentu iesniegšanas kārtību, dokumenti finansējuma saņēmējam tiks iesniegti tādā kārtībā, kā tas ir noteikts Ministru kabineta 2010.gada 28.septembra noteikumos Nr.916 “Dokumentu izstrādāšanas un noformēšanas kārtība”. Visi dokumentu oriģināli tiek uzglabāti pie sadarbības partneriem (pašvaldībām), finansējuma saņēmējs pārliecinās par to esamību, veicot kvalitātes novērtēšanas vizītes pie sadarbības partneriem; 2. ar grozījumiem noteikumu Nr.385 29.1. un 29.3.apakšpunktā tiks paredzēta iespēja, ka gadījumos, kad projektā iesaistāmais jaunietis atzīts par personu ar ierobežotu rīcībspēju, nepieciešamos dokumentus ir iespēja parakstīt jaunieša likumiskajam pārstāvim. Minētā apakšpunkta līdzšinējā redakcijā šāda tiesību norma netika paredzēta.   Vienlaikus tiek papildināts noteikumu Nr.385 29.3.apakšpunkts ar noteikumu Nr.385 4.punktā minētajiem 8.3.3.SAM mērķa grupas iesaistes veidiem  – “Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos”;   1. grozījumi noteikumu Nr.385 29.2.apakšpunktā mazinās projekta sadarbības partnera administratīvo slogu, paredzot, ka sadarbības partneris iesniedz finansējuma saņēmējam konkrētus profilēšanas dokumentus, nevis visus jaunieša personas lietas dokumentus. Profilēšanas dokumenti ir standartveidlapas (šobrīd tās ir – “Mērķa grupas jaunieša pamata profilēšanas veidlapa”, “Mērķa grupas jaunieša padziļinātās profilēšanas veidlapa” un “Mērķa grupas jauniešu sākotnējais dalījums atbalsta grupās pēc iesaistes ilguma”, kas tiks apvienotas vienā veidlapā pēc noteikumu projekta spēkā stāšanās), kas ir noteiktas starp finansējuma saņēmēju un pašvaldībām noslēgtajos sadarbības līgumos un “Metodoloģiskajās vadlīnijās darbam ar mērķa grupas jauniešiem projektā “PROTI un DARI!””; 2. grozījumi noteikumu Nr.385 33.punktā mazinās projekta sadarbības partneru administratīvo slogu, jo paredz iespēju sadarbības partnerim, sagatavojot atskaites par mērķa grupas jaunieša dalību individuālajā pasākuma programmā, trīs veidlapu vietā aizpildīt divas veidlapas; 3. grozījumi noteikumu Nr.385 37.punktā noteiks iespēju projektā iesaistīt mērķa grupas jaunieti atkārtoti, ja viņš ir pārtraucis vai pabeidzis dalību projektā, nepārsniedzot individuālajā pasākumu programmā noteikto kopējo ilgumu.   Atkārtota jaunieša iesaiste projektā neietekmēs iznākuma rādītāju, jo katrs no projektā iesaistītajiem jauniešiem tiek uzskaitīts vienu reizi, bet var ietekmēt rezultāta rādītāju gadījumā, ja iepriekš iesaistoties projektā jaunietis nav sekmīgi izpildījis individuālo pasākumu programmu;   1. noteikumu Nr.385 23.1.2., 24.1.4., 25.1.2. un 38.2. apakšpunktā tiek veikti tehniska rakstura grozījumi, kas nemaina minēto apakšpunktu saturisko nozīmi; 2. pēc šī noteikumu projekta stāšanās spēkā Aģentūra sagatavos grozījumus sadarbības līgumos. Līdz grozījumu veikšanai sadarbības līgumos, kas noslēgti pirms šī noteikumu projekta stāšanās spēkā, sadarbības partneris sniegs atskaites finansējuma saņēmējam atbilstoši spēkā esošajam sadarbības līgumam.   Tādejādi tiks nodrošināta iespēja tiem sadarbības partneriem, kuri sadarbības līgumu ar finansējuma saņēmēju noslēguši pirms šī noteikumu projekta stāšanās spēkā, līdz grozījumu izdarīšanai sadarbības līgumā projekta ieviešanas procesā pielietot tās veidlapas, kuras noslēdzot sadarbības līgumu tika pievienotas tā pielikumā.  Lai nodrošinātu iespēju juridiski korekti ieviest projektu un paredzētu vienlaicīgi divu veidu veidlapu pielietošanu projekta ieviešanas atskaites procesā, līdz grozījumu veikšanai visos iepriekš noslēgtajos sadarbības līgumos tiks izmantoti divi vadlīniju “Metodoloģiskās vadlīnijas darbam ar mērķa grupas jauniešiem projektā “PROTI un DARI!”” varianti – 1) vadlīniju pašreizējā redakcija, kas tiks piemērota sadarbības līgumiem, kas noslēgti pirms šī noteikumu projekta stāšanās spēkā; 2) vadlīniju redakcija, kas atbilstoši šim noteikumu projektam tiks precizēta un piemērota tiem sadarbības līgumiem, kuri tiks noslēgti pēc šī noteikumu projekta stāšanās spēkā un sadarbības līgumiem, kas noslēgti pirms šī noteikumu projekta stāšanās spēkā, bet kuros ir veikti grozījumi. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs K.Šadurskis

Vīza:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja G.Arāja

17.08.2017 10:23

1588

S.Zvirbule, 67047974

[signe.zvirbule@izm.gov.lv](mailto:signe.zvirbule@izm.gov.lv)